ལུང་རིག་གང་གི་རྗེས་འབྲང་ཡང་།།གནམ་གྱི་གོང་ཤམ་སྔོན་པོ་བྱ།།གཞའ་སྤྲིན་ཉི་ཟླ་གཟའ་སྐར་བྲིས།།བར་བར་གནམ་ལ་འཕུར་དགུ་བཀོད།།ས་ཡི་འོག་ཤམ་སེར་པོ་བྱ།།འབྱུང་བཞི་ལྗོན་ཤིང་སྐྱེད་མོའི་ཚལ།།འདོད་དགུ་མི་ནོར་ཞིང་མཁར་དང་།།རྩལ་སྟོབས་འདོད་འབྱུང་གཡུང་དགུ་བཀོད།གནམ་ཕྱོགས་རས་སྔོན་སྒྲོག་གདན་དགུ།།སྟོང་སྐུད་སྣ་ལྔ་ལྔ་སྒྲིམ་གྱི།།སྒྲོག་བུ་རྩེ་གཉིས་པ་དགུ་རྒྱབ།།བར་བར་གཅན་གཟན་སྣ་དགུ་བྲིས།།མཆོད་ཚོགས་དར་སྣ་མ་འདྲེས་ཤིང་།།ལྕེ་བརྒྱད་ཀུན་ལ་མེ་རི་བྲིས།།བར་བར་རི་དྭགས་ཆོ་དགུ་བྲི།དབལ་མདུང་སྲིན་མོ་རྐང་ལ་དྲོངས།།གཞན་ཡང་དར་སྣ་གང་འཛོམ་ཡང་།།དབལ་མདུང་དེ་ཡི་མགུལ་སྒྲོན་ནོ།།